অ্যাশেজ সিরিজের তালিকা
অ্যাশেজ ইংল্যান্ড ও অস্ট্রেলিয়া ক্রিকেট দলের মধ্যকার টেস্ট সিরিজবিশেষ। এ সিরিজ আয়োজনে ভিন্নতার চিত্র চোখে পড়ে। একটি টেস্ট থেকে শুরু করে সাতটি টেস্ট নিয়ে সিরিজ আয়োজন করা হয়েছে। তবে, ১৯৯৮ সাল থেকে ধারাবাহিকভাবে পাঁচটি টেস্ট নিয়ে সিরিজ অনুষ্ঠিত হচ্ছে। বিশ্বের অন্যতম ক্রীড়া ক্রিকেটে প্রবল প্রতিপক্ষ হিসেবে আয়োজন করা হয় ও জনপ্রিয়তা লাভ করেছে এবং এর ইতিহাস ১৮৮২ সাল থেকে অদ্যাবধি বহমান। সচরাচর যুক্তরাজ্য ও অস্ট্রেলিয়ায় প্রতি দুই বছরে আয়োজন করা হয়। অস্ট্রেলিয়া দল বর্তমান অ্যাশেজ ট্রফির ধারকের ভূমিকায় অবতীর্ণ হয়েছে। দলটি পার্থে অনুষ্ঠিত ২০১৭-১৮ সিরিজের তৃতীয় টেস্টের মাধ্যমে নিজেদের হাতে করায়ত্ত্ব করে রেখেছে।
আইসিসি চ্যাম্পিয়ন্স ট্রফির শতরানের তালিকা
ক্রিকেট খেলায় একজন খেলোয়াড় কর্তৃক একটি ইনিংসে ব্যাটিং করে সেঞ্চুরি (১০০ রান বা তার বেশি রান) করা তার ব্যাটিং প্রতিভার উল্রেখযোগ্য ঘটনা। আইসিসি চ্যাম্পিয়ন্স ট্রফি আন্তর্জাতিক ক্রিকেট কাউন্সিল (আইসিসি) কর্তৃক পরিচালিত একদিনের আন্তর্জাতিক প্রতিযোগিতাবিশেষ। ক্রিকেট বিশ্বকাপের পর এ প্রতিযোগিতাকে দ্বিতীয় সর্বাপেক্ষা গুরুত্বপূর্ণ প্রতিযোগিতারূপে গণ্য করা হয়ে থাকে। মূলতঃ ১৯৯৮ সালে অনুষ্ঠিত আইসিসি নক আউট ট্রফি নামে এ প্রতিযোগিতার সূচনা ঘটে। এরপর থেকেই প্রতি দুই বা তিন বছরের ব্যবধানে নিয়মিতভাবে প্রতিযোগিতাটি অনুষ্ঠিত হচ্ছে। ২০১৩ সালে অনুষ্ঠিত সর্বশেষ আসর পর্যন্ত ১০টি বিভিন্ন দেশের খেলোয়াড়গণ ৪০ সেঞ্চুরি করেছেন। স্থায়ী ওডিআই মর্যাদাপ্রাপ্ত দলগুলোর প্রত্যেকটি থেকেই এ সেঞ্চুরিগুলো হয়েছে। আটটি সেঞ্চুরি করে এ তালিকার শীর্ষস্থানে রয়েছে ভারত দল। সাতটি করে দ্বিতীয় স্থানে রয়েছে শ্রীলঙ্কা। তাদের ছয়জন খেলোয়াড় এ সেঞ্চুরিগুলোর সাথে জড়িয়ে রয়েছেন।